《杂咏》
宋代·刘敞

今年四十一，发白牙齿脱。未能游逍遥，意每不自豁。

偶寻乐天游，往在江州日。年几与我同，哀疾与我埒。

伊人了无生，外物均寂灭。而且于形骸，变化难自适。

况我狭中者，万缘日相伐。力小觉任重，忧多使内热。

安能保平和，但有就衰竭。贤哉香山翁，精诚妙前哲。

悬车未六十，鼓缶终大耋。以兹揆损益，亦似有与夺。

至理何心得，吾其守兹说。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。